Pr Liisa Pakosta
Justiits- ja digiminister

 10. september 2025

KIRJALIK KÜSIMUS

**Poliitilisest reklaamist**

Lugupeetud justiits- ja digiminister

10. oktoobrist jõustub Euroopa Liidu määrus poliitilise reklaami läbipaistvuse kohta, mis oma sõnastuse tõttu võib oluliselt mõjutada ka Eestis meeleavalduste korraldamise õigust.

Nagu Te märkate, näeb määrus ette, et kui ürituse eesmärgiks on mõjutada seadusandlikku protsessi (näiteks riigieelarve eelnõu), võib seda tõlgendada poliitilise reklaamina. Sellest tulenevalt tekib mitmeid küsimusi.

Arvestades, et määrus võib sisuliselt piirata meeleavalduste vabadust, palun Teil selgitada, kuidas Justiitsministeerium kavatseb tagada, et Eesti kodanike põhiseaduslikud õigused ei saaks kahjustatud.

Seoses sellega palun Teil vastata järgnevatele küsimustele:

1. Kuidas on ministeerium hinnanud riski, et õpetajate, päästjate või politseinike ametiühingute meeleavaldused võivad sattuda poliitilise reklaami alla?

2. Kuidas selline regulatsioon suhestub põhiseadusliku õigusega koguneda ja meelt avaldada?

3. Millised on täpsed kriteeriumid, mille alusel ametnikud hakkavad hindama, kas konkreetne meeleavaldus on poliitiline reklaam või mitte?

4. Millist rolli hakkab mängima kavandatav ekspertkomisjon – kas selle otsused saavad olema siduvad või üksnes soovituslikud?

5. Kas valitsus plaanib kaitsta Eesti kodanike kogunemisvabadust Euroopa tasandil, tõstatades küsimuse määruse sõnastuse täpsustamisest?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige